Adidas
Adidas AG — გერმანული ტრანსნაციონალური კომპანია, რომელიც აწარმოებს სპორტულ ფეხსაცმელებს, ტანსაცმელებსა და სხვადასხვა ინვენტარს. შტაბ-ბინა მდებარეობს ჰერცოგენაურახში, ბავარია. ეს არის სპორტული სამოსის ყველაზე მსხვილი მწარმოებელი ევროპაში და რიგით მეორე მსფოლიოში, რომლის წლიური ბრუნვა 2012 წლის მონაცემით 14.49 მილიონ ევროს შეადგენდა და 2014 წელს, მსოფლიოს მასშტაბით ჰყავდა 53,731 თანამშრომელი. დაარსდა 1924 წელს Gebrüder Dassler Schuhfabrik-ის სახელწოდებით („ძმები დასლერების ფეხსაცმლის საწარმო“), ხოლო 1949 წელს ადოლფ დასლერმა დაარეგისტრირა, როგორც Adidas.